wannaphong/clean_thaiwikipedia huggingface dataset:
# อาลาเบล (จังหวัดซารังกานี)
อาลาเบล เป็นเมืองศูนย์กลางของจังหวัดซารังกานี ประเทศฟิลิปปินส์ ประชากรในปี ค.ศ. 2015 มีทั้งสิ้น 80,359 คน อาลาเบลมีชื่อเสียงในด้านชายหาดและพื้นที่การเกษตร สถานที่ท่องเที่ยวสำคัญ ได้แก่ หาดลาโดล และหาดคาวัส (หรือหาดพระจันทร์ครึ่งดวง) อาลาเบลยังถือเป็นเมืองที่มีทรัพยากรธรรมชาติอุดมสมบูรณ์อีกเมืองหนึ่ง

 บารังไกย์ 
 อเลกรีอา
 บากาไค
 ลาลุนไต
 ดาตัลอังกัส
 โดโมโลก
 คาวัส
 ลาโดล
 มารีบูลัน
 ปัก-อาซา
 ปาราอีโซ
 โปบลาซีออน
 สปริง
 โตกาวัล
 นิวคานาอัน (โครงการ)
# โคโรนาดัล
โคโรนาดัล หรือ มาร์เบล เป็นเมืองศูนย์กลางของจังหวัดตีโมกโคตาบาโต และเป็นศูนย์กลางทางการปกครองของเขตโซกซาร์เจน ประเทศฟิลิปปินส์http://elibrary.judiciary.gov.ph/index10.php?doctype=Executive%20Orders&docid=7f23d79cff50d54a04ffaf64e689da82455a487b3f6c6 ในปี ค.ศ. 2015 มีประชากรทั้งสิ้น 174,942 คน โคโรนาดัลได้รับการแต่งตั้งให้เป็นนครเมื่อวันที่ 8 ตุลาคม ค.ศ. 2000 ต่อมาในปี ค.ศ. 2003 และ 2005 ถูกเลือกให้เป็น "เมืองเล็กที่มีการแข่งขันสูง" และในปี ค.ศ. 2005–2006 ได้รับเลือกให้เป็นเมืองธุรกิจที่เป็นมิตรที่สุดของมินดาเนา

โคโรนาดัลยังเป็นหนึ่งในเมืองที่ถูกวางแผนของฟิลิปปินส์ ซึ่งได้รับการลงนามในปี ค.ศ. 1965 ประชากรส่วนใหญ่ในตัวเมืองพูดภาษาฮีลีไกโนน เนื่องจากประชากรร้อยละ 95 เป็นชาวฮีลีไกโนนที่อพยพมาจากวิซายัส

 เมืองพี่น้อง 
ในประเทศ
 บาเลนซูเวลา
 อีโลอีโลซิตี
 โอซามีส
 โคตาบาโตซิตี
 ปากาดีอัน
 มันดาลูโยง
# อีซูลัน (จังหวัดซุลตันคูดารัต)
อีซูลัน เป็นเมืองศูนย์กลางของจังหวัดซุลตันคูดารัต ประเทศฟิลิปปินส์ ในปี ค.ศ. 2015 มีประชากรทั้งหมด 90,682 คน โดยส่วนใหญ่นับถือโรมันคาทอลิก และมีส่วนน้อยที่นับถือศาสนาอิสลาม การเดินทางจากเมืองนี้ไปยังเมืองอื่น ๆ ในเขตโซกซาร์เจน เขตปกครองตนเองในมินดาเนามุสลิม และเขตดาเบา มีรถโดยสาร รถตู้ และรถจี๊ปนีย์ให้บริการ บริษัทรถโดยสารที่สำคัญได้แก่ เยวโลว์บัส และฮุสกีทัวร์
# รตี ปันเดย์
รตี ปันเดย์  เป็นนักแสดงสาวชาวอินเดีย มีชื่อเสียงโด่งดังจากบท พระนางอนุสยา พระมารดาของ พระเจ้าโปรส ในซีรีส์เรื่อง ศึกสองราชันย์ โปรุส VS อเล็กซานเดอร์ (โปรุส ศึกสองราชันย์)

ผลงานด้านละคร และรายการโทรทัศน์
 ปี  เรื่อง  รับบท  ออกอากาศช่อง 2007  Shaadi Street  Nandini  Star One 	 2007  C.I.D  Verona (Episodic Appearance)  Sony TV 2007  Raat Hone ko Hai  Episodic Appearance  Sahara One 2007-2008  Har Ghar Kuch Kehta Hai  Prarthna Thakraal  Zee TV 2008-2010  Miley Jab Hum Tum  Nupur Bhushan Sharma Star One 2011- 2013  Hitler Didi  Indira Sharma/Zara Malik Khan/Husna  Zee TV  2016          Begusarai  Komal  &TV 2017- ปัจจุบัน          Porus  Queen Anusuya  Sony TV

ภาพยนตร์

 เรื่อง  ภาษา Student  Telugu
# เฮเนรัลซันโตส
เฮเนรัลซันโตส หรือ เฮนเซน เป็นเมืองหนาแน่นในเขตโซกซาร์เจน ประเทศฟิลิปปินส์ ในปี ค.ศ. 2015 มีประชากรทั้งสิ้น 594,446 คน ตัวเมืองตั้งอยู่บนเกาะมินดาเนา ถือเป็นเมืองที่อยู่ใต้สุดของประเทศ และมีประชากรมากเป็นอันดับที่ 15 ของประเทศด้วย ที่นี่เป็นศูนย์กลางด้านพาณิชยกรรมและอุตสาหกรรมของโซกซาร์เจน แม้ว่าในเชิงภูมิศาสตร์ เมืองนี้จะอยู่ในจังหวัดตีโมกโคตาบาโต แต่ตัวเมืองปกครองอิสระจากตัวจังหวัด ชื่อเดิมของเมืองคือ ดาดีอังกัส

 ภูมิอากาศ 

 เมืองพี่น้อง 
 ในประเทศ 
 บูตูอัน จังหวัดฮีลากังอากูซัน
 เซบูซิตี จังหวัดเซบู
 มากาตี เมโทรมะนิลา
 โรซัส จังหวัดคาปิซ
 อีลีกัน จังหวัดฮีลากังลาเนา
 โอซามีส จังหวัดคันลูรังมีซามิส
 นากา จังหวัดตีโมกคามารีเนส

 ต่างประเทศ 
  มอนเตร์เรย์ เม็กซิโก
  ฮะดะโนะ ญี่ปุ่น
# สตานิสลัฟ เชียร์เชซอฟ
สตานิสลัฟ สลามอวิช เชียร์เชซอฟ (, ; เกิด 2 กันยายน ค.ศ. 1963) เป็นอดีตผู้รักษาประตูชาวรัสเซีย ปัจจุบันเป็นผู้จัดการของทีมชาติรัสเซีย โดยดำรงตำแหน่งตั้งแต่เดือนสิงหาคม ค.ศ. 2016 และมีเป้าหมายคือ จบรอบรองชนะเลิศในฟุตบอลโลก 2018Станислав Черчесов назначен главным тренером сборной России по футболу. tass.ru (11 August 2016)

เชียร์เชซอฟเคยเล่นให้กับทีมชาติรัสเซียในฟุตบอลโลก 1994, 2002 และฟุตบอลชิงแชมป์แห่งชาติยุโรป 1996 เขาลงเล่นให้กับทีมชาติ 39 นัด และยังเคยลงเล่นในนัดการกุศลที่พบกับสหรัฐเมื่อ ค.ศ. 1995 และนัดพิเศษ ยุโรป พบ แอฟริกา เมื่อปี ค.ศ. 1997

 เกียรติประวัติ 
 ผู้เล่น 
สปาร์ตัคมอสโก
 โซเวียตท็อปลีก (2): 1987, 1989
 รัสเซียนพรีเมียร์ลีก (2): 1992, 1993
 โซเวียตคัพ (1): 1992

ติรอล อินส์บรุค
 ออสเตรียนบุนเดิสลีกา (3): 1999–2000, 2000–01, 2001–02

รางวัลส่วนตัว
 ผู้รักษาประตูยอดเยี่ยมของโซเวียต: 1989, 1990
 ผู้รักษาประตูยอดเยี่ยมของรัสเซีย:  1992

 ผู้จัดการ 
ลีเกียวอร์ซอ
 แอ็กสตรากลาซา (1): 2015–16
 โปลิชคัพ (1): 2015–16
# อัคนี (ขีปนาวุธ)
ขีปนาวุธอัคนี (ภาษาอังกฤษ: Agni) คือกลุ่มขีปนาวุธพิสัยกลางและขีปนาวุธข้ามทวีปที่ถูกพัฒนาขึ้นโดยอินเดีย ตั้งชื่อตามภาษาสันสกฤตแปลว่าไฟ ขีปนาวุธอัคนีมีพิสัยไกลและสามารถติดหัวรบปรมาณูเพื่อยิงจากพื้นสู่พื้น ขีปนาวุธรุ่นแรก อัคนี 1 ถูกพัฒนาขึ้นภายใต้โครงการพัฒนาขีปนาวุธนำวิถีแบบเบ็ดเสร็จ (Integrated Guided Missile Development Program, IGMDP) และถูดทดสอบเมื่อ พ.ศ. 2532 หลังจากที่ทดสอบสำเร็จ โครงการขีปนาวุธถูกแยกออกมาจากโครงการ IGMDP ต่างหากหลังจากที่รัฐบาลอินเดียเล็งเห็นความสำคัญทางยุทธศาสตร์ โครงการนี้ถูกกำหนดให้เป็นโครงการพิเศษในงบประมาณกลาโหมและได้รับงบประมาณที่เพียงพอในการพัฒนาต่อ ตั้งแต่ พ.ศ. 2551 กลุ่มขีปนาวุธอัคนีประกอบด้วยขีปนาวุธสามรุ่นที่ประจำการแล้วในขณะที่อีกสองรุ่นกำลังอยู่ในช่วงทดสอบ

 ชื่อ  ประเภท  พิสัย อัคนี 1  MRBM  700 – 900 กม. (ระยะปฏิบัติการ) อัคนี 2 MRBM 2,000 – 3,000 กม. (ระยะปฏิบัติการ) อัคนี 3  IRBM  3,500 – 5,000 กม. (ระยะปฏิบัติการ) อัคนี 4  IRBM   3,000 – 4,000  กม.(กำลังทดสอบ) อัคนี 5  ICBM  5,000 – 8,000 กม. (กำลังทดสอบ) อัคนี 6  ICBM   8,000 – 10,000 กม. (กำลังพัฒนา)
# ลูกไม้ลายสนธยา
ลูกไม้ลายสนธยา เป็นนวนิยายในชุด ผ้าอาถรรพ์ ของ พงศกร แนวจินตนิมิตร โรแมนติก สืบสวน ดราม่า ถูกผลิตเป็นละครโทรทัศน์โดย บริษัท เมจิค อีฟ เอนเตอร์เทนเม้นท์ 2 จำกัด

เขียนบทโทรทัศน์โดย พัชร์นันทน์ สุวรรณกูล, โสภิตนภา ชุ่มภาณี และ พิมพ์มาดา บริรักษ์ศุภกร กำกับการแสดงโดย จาริวัฒน์ อุปการไชยพัฒน์"ฌอห์ณ จินดาโชติ" "พิม" พิมประภา โคจรเจอกันครั้งแรกในลง "ลูกไม้ลายสนธยา" บวงสรวงแล้วเมื่อวาน นำแสดงโดย ฌอห์น จินดาโชติ“ฌอห์ณ” โผล่7สีคู่ “พิม” ละคร “ลูกไม้ลายสนธยา” พิมประภา ตั้งประภาพร ชนะพล สัตยา ปาณิชดา แสงสุวรรณ ออกอากาศทาง สถานีโทรทัศน์สีกองทัพบกช่อง 7 โดยละครมีเรื่องราวเกี่ยวกับความรักต่างมิติ พระเอกเป็นคนจากอุตรกุรุทวีป และยายของนางเอกถูกฆาตกรรม จึงต้องสืบหาความจริงละครฟอร์มยักษ์ทุกคืนวันจันทร์-อังคาร เวลา 20.30 น. - 22.40 น. เริ่มวันจันทร์ที่ 13 สิงหาคม พ.ศ. 2561 - วันจันทร์ที่ 1 ตุลาคม พ.ศ. 2561 ต่อจากละคร ดอกหญ้าในพายุ

หมายเหตุ : ลูกไม้ลายสนธยา เป็นหนึ่งในวรรณกรรมนวนิยาย ชุด ผ้าอาถรรพ์ หรือภาษาปากว่า ซีรีส์ผ้า
ประพันธ์วรรณศิลป์โดย นายแพทย์พงศกร จินดาวัฒนะ
ซึ่งมีนวนิยายในชุดเดียวกันได้แก่ สาปภูษา, รอยไหม, กี่เพ้า, กลกิโมโน, เล่ห์ลุนตยา, ลูกไม้ลายสนธยา, เลื่อมลวง, บุหงาบาติก และที่กำลังประพันธ์อยู่คือ พยับฟ้าโพยมดิน
โดยนวนิยายชุดนี้ มีผู้ผลิตเป็นละครโทรทัศน์หลายเรื่องแล้ว เช่น สาปภูษา - รอยไหม - กี่เพ้า - กลกิโมโน โดยที่กล่าวมานี้ ออกอากาศผ่านทาง ช่อง 3 

มีเพียง ลูกไม้ลายสนธยา ที่ออกอากาศทางช่อง 7HD, สิเน่หาส่าหรี ที่ออกอากาศทางช่องวัน 31 และเล่ห์ลุนตยา ที่ออกอากาศทางช่อง 8

 นักแสดง 
 ปี  พ.ศ. 2561 สถานีออกอากาศ  ช่อง 7 HD ผู้จัดละคร  คณะกรรมการพิจารณาการผลิตละครโทรทัศน์  ผู้ผลิต  บริษัท เมจิค อีฟ เอนเตอร์เทนเม้นท์ 2 จำกัดบทประพันธ์พงศกร บทโทรทัศน์  พัชร์นันทน์ สุวรรณกูลโสภิตนภา ชุ่มภาณีพิมพ์มาดา บริรักษ์ศุภกรผู้กำกับจาริวัฒน์ อุปการไชยพัฒน์ บทบาท  นักแสดงหลักเดือนพัตรา รัชดาพิพัฒน์ พิมประภา ตั้งประภาพร เหมหิรัญญ์  ฌอห์ณ จินดาโชติ ร.ต.อ.มรุต วิบูลย์ชัย  ชนะพล สัตยา เรขรุจี  ปาณิชดา แสงสุวรรณ หันตรา สิริกมล  โสภิตนภา ชุ่มภาณี วโรชา (แหวน)  กัญญกร พินิจ บทบาท  นักแสดงสมทบ วรงค์  บิลลี่ โอแกน ศิถี  พิมพ์พรรณ ชลายนคุปต์ รัตนพรรณ  ศิริพิชญ์ วิมลโนช ราเมศ  คมกฤษณ์ ดวงสุวรรณ์ ทองมาตย์  เจจินตัย อันติมานนท์ ท่านอัศวเทวา  ภูธฤทธิ์ พรหมบันดาล พิมพ์ดารา รัชดาพิพัฒน์ ชนานา นุตาคม แก้วเพชร ณหทัย พิจิตรา จ่าสนิท  จุ๊บจิ๊บ เชิญยิ้ม อรุณ  หม่อมหลวงอรรถดิศ ดิศกุล ปริทัศน์  ถิร ชุติกุล จ่าสนอง  คมสันต์ ขจรไพศาลสุข พ.ต.ต.ทัศน์เทพ ชวกร  รัชเมศฐ์ ไชยพิชญารัตน์ ปลาทู  ตวงรัตน์ คะชะสะ บทบาท  ให้เกียรติรับเชิญ ประพิมพ์ รัชดาพิพัฒน์  ทัศน์วรรณ เสนีย์วงศ์ ณ อยุธยา ขุนรัชดาพิพัฒน์ ภูธเนศ หงษ์มานพ เดือนพัตรา (วัยเด็ก)  ด.ญ.ณภัค เจนจิตรานนท์ ภุมรี  มยุริญ ผ่องผุดพันธ์ แทนไท  ธิตินันท์ ชุ่มภาณี กมลทิพย์  ปริยา วงษ์ระเบียบ เจ้าพ่อของเหมหิรัญญ์  สุรจิต บุญญานนท์ หมอดู  จาริวัฒน์ อุปการไชยพัฒน์
# อิกษวากุ
อิกษวากุ ในภาษาสันสกฤต (Ikṣvāku) หรือ โอกกากะ ในภาษาบาลี  แปลว่า ต้นขี้กาเทศ เป็นพระนามของพระโอรสหนึ่งในสิบพระองค์ของพระมนูไววัสวัต และเป็นผู้สถาปนาราชวงศ์อิกษวากุกับราชอาณาจักรโกศลในอินเดียโบราณ วิษณุปุราณะ กล่าวว่า พระเจ้าอิกษวากุมีพระโอรสหนึ่งร้อยพระองค์ พระโอรสพระองค์หัวปี คือ วิกุกษี ส่วนพระโอรสที่ทรงพระนามว่า เนมิราช เป็นปฐมกษัตริย์แห่งวิเทหะ
# เนมิราช
นิมิ  หรือไทยมักเรียก เนมิราช ถือกันว่าเป็นปฐมกษัตริย์แห่งราชอาณาจักรวิเทหะหรือมิถิลา เป็นพระโอรสของพระเจ้าอิกษวากุ เป็นพระเจ้าหลานเธอของพระเจ้ามนูไววัสวัต และเป็นเชื้อสายของพระเจ้าชนกAnthropology of Ancient Hindu Kingdom. Author – Makhan Jha

 เอกสารฮินดู 
พฤหัทวิษณุปุราณะBrihad Vishnupurana in Mithila Mahatma Khand และ วิษณุปุราณะVishnupurana, Book IV กล่าวว่า พระเจ้าเนมิราชเป็นพระมหากษัตริย์พระองค์แรกแห่งวิเทหะ

ตำนานกล่าวว่า พระเจ้าเนมิราชทรงบูชายัญ โดยเชิญฤษีวสิษฐะมาเป็นประธาน แต่ฤษีกำลังบูชายัญถวายพระอินทร์อยู่ จึงทูลว่า จะมาได้หลังจากบูชายัญให้พระอินทร์เสร็จแล้ว ขอให้พระเจ้าเนมิราชทรงรอก่อน พระมหากษัตริย์เสด็จจากไปโดยมิได้ตอบประการใด ฤษีวสิษฐะจึงเข้าใจว่า พระองค์ทรงยินดีที่จะรอ

แต่เมื่อฤษีเสร็จพิธีบูชายัญถวายพระอินทร์ และรุดไปยังปะรำพิธีของพระเจ้าเนมิราช ปรากฏว่า พระเจ้าเนมิราชทรงเริ่มพิธีของพระองค์ไปแล้ว ฤษีจึงโกรธและสาปพระมหากษัตริย์ว่า ให้ทรงพ้นจากร่างสังขารบัดเดี๋ยวนั้น พระเจ้าเนมิราชจึงพ้นออกจากพระวรกายขึ้นไปยังสรวงสวรรค์ ไปประทับอยู่กับพระอินทร์ถึง 9,000,000 ปี จนพิธียัญของพระเจ้าเนมิราชบนโลกมนุษย์นั้นดำเนินไปลุล่วง เหล่านักบวชจึงร้องขอเทวดาให้ส่งพระเจ้าเนมิราชกลับสู่พระกาย พระเจ้าเนมิราชจึงได้สู่พระนครและครองแผ่นดินโดยธรรมต่อไปอีก 84,000 ปี

 เอกสารพุทธ 
เอกสารฝ่ายพุทธเอ่ยถึงพระเจ้าเนมิราชแห่งวิเทหะซึ่งเสด็จท่องไปในสวรรค์และนรกด้วยราชรถวิเศษ เรื่องราวดังกล่าวปรากฏในพระไตรปิฎกและอรรถกถาอันเป็นเอกสารภาษาบาลีหลังสมัยพระไตรปิฎก ความว่า พระมหากษัตริย์พระองค์หนึ่ง พระนามว่า มาฆเทวะ รับสั่งให้ช่างตัดพระเกศาทูลพระองค์ทันทีที่เห็นพระเกศาหงอกขาว ซึ่งเป็นแนวเรื่องที่พบได้ทั่วไปในวรรณกรรมอินเดียโบราณ อันย้อนหลังไปถึงแนวคิดอินเดียโบราณเรื่องช่วงเวลาของชีวิต ต่อมา เมื่อช่างเห็นพระเกศาหงอกเป็นเส้นแรกจึงทูลพระองค์ให้ทรงทราบ พระเจ้ามาฆเทวะจึงทรงสละราชสมบัติออกไปผนวชเป็นฤษี โดยรับสั่งให้พระโอรสประพฤติเยี่ยงอย่างพระองค์เมื่อเกศาแรกหงอก เมื่อสิ้นพระชนม์แล้ว พระเจ้ามาฆเทวะก็ได้ประสูติใหม่ในเทวโลก ทรงเห็นลูกหลานของพระองค์ประพฤติเยี่ยงอย่างพระองค์สืบ ๆ มา ภายหลัง พระเจ้ามาฆเทวะทรงจุติลงมาเป็นพระมหากษัตริย์พระองค์ใหม่ในราชวงศ์เดิมของพระองค์ มีพระนามว่า เนมิราช พระเจ้าเนมิราชทรงปกครองไพร่ฟ้าเรื่อยมา จนกระทั่งพระอินทร์ ซึ่งฝ่ายพุทธมักเรียก ท้าวสักกะ อัญเชิญให้เสด็จไปเที่ยวท่องสวรรค์และนรกด้วยราชรถวิเศษที่มีช่างตัดพระเกศากลับชาติมาเกิดเป็นสารถี ตอนจบของเรื่อง มีการระบุว่า พระเจ้ามาฆเทวะหรือเนมิราชก็คืออดีตชาติหนึ่งของพระพุทธเจ้า ส่วนช่างตัดพระเกศาหรือสารถีเป็นอดีตชาติหนึ่งของพระอานนท์ ศิษย์คนสนิทของพระพุทธเจ้า 

เรื่องราวดังกล่าวปรากฏในเอกสารต้นพุทธกาลหลายฉบับ ทั้งในพระไตรปิฎกและเอกสารหลังสมัยพระไตรปิฎก นักวิชาการยังเปรียบเทียบเรื่องพระเจ้าเนมิราชกับมหากาพย์สมัยคริสต์ศตวรรษที่ 14 เรื่อง อินเฟอร์โน ของดันเต อาลีกีเอรี

 เอกสารเชน 
เอกสารของศาสนาเชนมีเรื่องของพระมหากษัตริย์พระนาม นามิ ซึ่งเนื้อหาคล้ายคลึงกับในเอกสารของศาสนาพุทธ
# อิกษวากุ (แก้ความกำกวม)
อิกษวากุ ในภาษาสันสกฤต (Ikṣvāku) หรือ โอกกากะ ในภาษาบาลี  แปลว่า ต้นขี้กาเทศ สามารถหมายถึง

 พระเจ้าฤษภเทวะ
 พระเจ้าอิกษวากุ
 ราชวงศ์อิกษวากุ
 อันธรอิกษวากุ
# สุริยวงศ์
ในมหากาพย์อินเดีย สุริยวงศ์, อิกษวากุ หรือ โอกกากะ เป็นราชวงศ์ที่พระเจ้าอิกษวากุ พระราชาในตำนาน ทรงก่อตั้งขึ้นGeography of Rigvedic India, M.L. Bhargava, Lucknow 1964, pp. 15-18, 46-49, 92-98, 100-/1, 136 และประกอบเข้ากับจันทรวงศ์เป็นเชื้อสายหลักเชื้อสายหนึ่งแห่งวรรณะกษัตริย์ พระรามก็เป็นผู้หนึ่งที่มาจากราชวงศ์นี้ ตามเอกสารของศาสนาเชน พระฤษภเทพ ซึ่งเป็นตีรถังกรพระองค์แรกของเชนนั้น ก็คือพระเจ้าอิกษวากุและเป็นผู้ก่อตั้งราชวงศ์นี้ ตีรถังกรพระองค์อื่น ๆ อีก 21 พระองค์นั้นก็กำเนิดในราชวงศ์นี้https://books.google.co.in/books?id=OGsrAAAAIAAJ&printsec=frontcover&dq=Rishabhanatha+founder+of+Jainism&hl=en&sa=X&ved=2ahUKEwi4uq3ei9vuAhXf6XMBHWXKDnMQ6AEwAHoECAIQAg#v=onepage&q&f=false ส่วนเอกสารและประเพณีของศาสนาพุทธถือว่า พระโคตมพุทธเจ้า พระพุทธเจ้าพระองค์ปัจจุบัน สืบเชื้อสายมาจากราชวงศ์นี้ พระราชายุคหลัง ๆ อีกหลายพระองค์ในอนุทวีปอินเดียก็อ้างตนว่ามีพื้นเพมาจากราชวงศ์นี้ นอกจากนี้ ศาสนาพุทธถือยังว่า ผู้สถาปนาราชวงศ์นี้ คือ พระเจ้ามหาสมมติ บรรพบุรุษพระองค์หนึ่งของพระเจ้าอิกษวากุ ซึ่งมหาชนสมมุติขึ้นเป็นพระราชาพระองค์แรกแห่งยุคปัจจุบัน มิใช่พระเจ้าอิกษวากุเอง

บุคคลสำคัญของราชวงศ์นี้ เช่น พระเจ้าหริศจันทร์, พระเจ้าทิลีป, พระเจ้าสัคระ,Ikshaku tribe The Mahabharata translated by Kisari Mohan Ganguli (1883 -1896), Book 3: Vana Parva: Tirtha-yatra Parva: Section CVI, p. 228 There was born in the family of the Ikshaku, a ruler of the earth named Sagara, endued with beauty, and strength..." พระเจ้ารฆุ, พระราม, และพระเจ้าปเสนทิโกศล อนึ่ง นอกจากพระโคตมพุทธเจ้า ศาสนาพุทธยังถือว่า พระเจ้าสุทโธทนะ พระบิดาของพระโคตมพุทธเจ้า และพระราหุล พระโอรสของพระโคตมพุทธเจ้า ก็สืบสายพระโลหิตมาจากราชวงศ์นี้เช่นกัน

 ต้นกำเนิด 

ราชวงศ์นี้เป็นหนึ่งในสองราชวงศ์ใหญ่ที่พบในวรรณกรรมประเภทมหากาพย์และประเภทปุราณะของฮินดู อีกราชวงศ์ คือ จันทรวงศ์ เอกสาร หริวงศ์ ระบุว่า หลังจากที่ทรงรอดพ้นภัยน้ำท่วมใหญ่แล้ว พระมนูไววัสวัตทรงตั้งเมืองอโยธยาขึ้นที่ฝั่งแม่น้ำสรยูเป็นเมืองหลวงของราชอาณาจักรอริยวรรต จากนั้น พระโอรส คือ พระเจ้าอิกษวากุ ซึ่งถือเป็นบรรพบุรุษของสุริยวงศ์ ได้ปกครองต่อมา และมีพระราชาอีกหลายพระองค์ขึ้นครองราชบัลลังก์สืบ ๆ มา เมืองอโยธยาดังกล่าวยังเป็นที่ประสูติของพระรามด้วย
# โซยา (ภาพยนตร์)
โซยา  เป็นภาพยนตร์แนวชีวประวัติและสงครามจากสหภาพโซเวียตในปี 1944 กำกับโดย Lev Arnshtam ภาพยนตร์ยังได้ไปเข้าฉายในงานเทศกาลภาพยนตร์กานในปี 1946 ภาพยนตร์เรื่องนี้เล่าชีวประวัติของโซยา คอสโมเดมยานสกายา เด็กนักเรียนสาวชาวมอสโก ที่ต่อสู้ในมหาสงครามของผู้รักชาติ โดยเป็นพลพรรคต่อต้าน เธอถูกทหารเยอรมันประหารชีวิตในเดือนพฤศจิกายน 1941 ที่หมู่บ้าน Petrishcheva ใกล้กรุงมอสโก เธอได้รับเครื่องอิสริยากรณ์วีรชนแห่งสหภาพโซเวียตหลังถูกประหารชีวิต

 นักแสดง 
 Galina Vodyanitskaya รับบท โซยา คอสโมเดมยานสกายา
 Tamara Altseva รับบท คุณครูของโซยา
 Aleksey Batalov
 Anatoli Kuznetsov รับบท โบริส โฟมิน
 Rostislav Plyatt รับบท ทหารเยอรมัน
 Boris Podgornij รับบท เจ้าหน้าที่เยอรมัน
 Vera Popova
 Boris Poslavsky รับบท Owl
 Nikolai Ryzhov รับบท พ่อของโซยา
 Yekaterina Skvortsova รับบท โซยาในวัยเด็ก (ให้เสียงโดย Katya Skvortsova)
 Kseniya Tarasova รับบท แม่ของโซยา
 Yekaterina Tarasova รับบท คัตยา ตาราซอวา
 Vladimir Volchek รับบท เลขาธิการคอมโซมอล
# วลาดีมีร์ กาบูลอฟ
วลาดีมีร์ บอริซอวิช กาบูลอฟ (, , Gæbulty Borisy fyrt Vladimir, เกิด 19 ตุลาคม ค.ศ. 1983) เป็นผู้รักษาประตูชาวรัสเซีย ปัจจุบันสังกัดสโมสรกลึบบรึคเคอในเบลเยียม เขาเป็นส่วนหนึ่งของทีมชาติในการแข่งขันฟุตบอลชิงแชมป์แห่งชาติยุโรป 2008, ฟีฟ่าคอนเฟเดอเรชันส์คัพ 2017 และฟุตบอลโลก 2018http://www.goal.com/en-gb/amp/news/revealed-every-world-cup-2018-squad-23-man-preliminary-lists/oa0atsduflsv1nsf6oqk576rb ในฐานะผู้รักษาประตูมือสาม

กาบูลอฟมีน้องชายหนึ่งคน ชื่อว่า กอร์กี กาบูลอฟ ซึ่งปัจจุบันก็เล่นฟุตบอลด้วยเหมือนกัน

 เกียรติประวัติ 
ซีเอสเคเอ มอสโก
 ยูฟ่าคัพ (1): 2004–05
 รัสเซียนพรีเมียร์ลีก (2): 2005, 2006

ทีมชาติรัสเซีย
 เหรียญทองแดง ฟุตบอลชิงแชมป์แห่งชาติยุโรป (1): 2008

รางวัลส่วนตัว
 สุภาพบุรุษแห่งปี (1): 2009Владимир ГАБУЛОВ СТАЛ ДЖЕНТЛЬМЕНОМ ГОДА
# กีฬาเรือใบในกีฬาแห่งชาติ ครั้งที่ 45
กีฬาเรือใบในกีฬาแห่งชาติ ครั้งที่ 45 จัดแข่งขันที่ลานวัฒนธรรม หาดชลาทัศน์ อำเภอเมืองสงขลา จังหวัดสงขลา กำหนดแข่งขันระหว่างวันที่ 23 ถึง 29 มีนาคม พ.ศ. 2560 มีการชิงชัยทั้งหมด 5 เหรียญทอง

 สรุปเหรียญรางวัล 
1   2  2  1  52   1  0  1  23   1  0  0  1  1  0  0  15   0  1  3  36   0  0  0  1  0  1  0  0 รวม  5  5  5  15

 ผู้ที่ได้รับเหรียญรางวัล 
เลเซอร์ เรเดียล – ชาย ออฟติมิสต์ – หญิงเลเซอร์ เรเดียล – หญิงออฟติมิสต์ – หญิงLaser Standard Open
# อีกอร์ สมอลนีคอฟ
อีกอร์ อเล็กซันดรอวิช สมอลนีคอฟ (เกิด 8 สิงหาคม ค.ศ. 1988) เป็นนักฟุตบอลชาวรัสเซีย ปัจจุบันลงเล่นให้กับเซนิตเซนต์ปีเตอส์เบิร์กในรัสเซียนพรีเมียร์ลีกในตำแหน่งแบ็คขวา

สมอลนีคอฟถูกฟาบีโอ กาเปลโล เรียกตัวติดทีมชาติเป็นครั้งแรกเมื่อวันที่ 4 ตุลาคม ค.ศ. 2013 ในการแข่งขันรอบคัดเลือกฟุตบอลโลก 2014 นัดที่พบกับลักเซมเบิร์กและอาเซอร์ไบจาน เขาลงเล่นทีมชาตินัดแรกเมื่อวันที่ 19 พฤศจิกายน ค.ศ. 2013 ในนัดกระชับมิตรพบกับเกาหลีใต้

วันที่ 11 พฤษภาคม ค.ศ. 2018 สมอลนีคอฟมีชื่อติดทีมชาติในฟุตบอลโลก 2018 และในวันที่ 3 มิถุนายน ค.ศ. 2018 เขายังคงมีชื่อติดทีมชาติหลังจากที่คัดตัวรอบสุดท้าย

 เกียรติประวัติ 
เซนิตเซนต์ปีเตอส์เบิร์ก
รัสเซียนพรีเมียร์ลีก: 2014–15
# เปโดร ซันเชซ
เปโดร ซันเชซ เปเรซ-กัสเตฆอน (, ; เกิด 29 กุมภาพันธ์ พ.ศ. 2515) เป็นนักเศรษฐศาสตร์และนักการเมืองชาวสเปน ปัจจุบันดำรงตำแหน่งนายกรัฐมนตรีสเปน ตั้งแต่วันที่ 2 มิถุนายน พ.ศ. 2561 อีกทั้งยังดำรงตำแหน่งเลขาธิการพรรคแรงงานสังคมนิยมสเปนเป็นสมัยที่สองหลังจากเป็นผู้ชนะเลือกตั้งในเดือนมิถุนายน พ.ศ. 2559
# คิม ดา-ฮย็อน
คิม ดา-ฮย็อน (เกิด 28 พฤษภาคม ค.ศ. 1998) หรือที่รู้จักในชื่อ ดาฮย็อน เป็นแร็ปเปอร์ นักร้อง นักแต่งเพลง และนักแสดงชาวเกาหลีใต้ เธอเป็นสมาชิกของทไวซ์ เกิร์ลกรุปเกาหลีใต้ซึ่งก่อตั้งโดยเจวายพีเอนเตอร์เทนเมนต์

 ประวัติ 
คิม ดา-ฮย็อน เกิดเมื่อวันที่ 28 พฤษภาคม ค.ศ. 1998 ที่เมืองซ็องนัม จังหวัดคย็องกี ประเทศเกาหลีใต้ เธอจบการศึกษาระดับมัธยมศึกษาตอนต้นที่แบงก์มิดเดิลสกูล (Bank Middle School) ต่อมาได้เข้าศึกษาในระดับมัธยมปลายที่โดลมาไฮสกูล (Dolma High School) แต่เธอได้ย้ายมาศึกษาที่โรงเรียนพหุศิลป์ฮันลิมแทน(Hallym Entertainment Arts High School) 

ดาฮย็อนเป็นที่สนใจของสาธารณชนเพราะวิดีโอที่เธอเต้นในโบสถ์ซึ่งเผยแพร่ลงยูทูบเมื่อปี 2011 และถูกวิพากษ์วิจารณ์อย่างเผ็ดร้อน http://www.sportsq.co.kr/news/articleView.html?idxno=93037http://kpopherald.koreaherald.com/view.php?ud=201512101335028403470_2 ต่อมาเธอเข้ารับการคัดเลือกเป็นเทรนนีของบริษัทเจวายพีเอนเตอร์เทนเมนต์ เมื่อวันที่ 7 กรกฎาคม 2012 และได้เป็นนักแสดงฝึกหัดของบริษัท ทั้งได้แสดงในมิวสิกวิดีโอเพลง "สต็อปสต็อปอิต" ของก็อตเซเวน และเพลง "อาร์.โอ.เอส.อี" ของชัง อูย็อง เธอเป็นเทรนนีอยู่ประมาณ 3 ปี

ในปี 2015 ดาฮย็อนเข้าแข่งขันในรายการ Sixteen เป็นรายการเรียลลิตี้โชว์คัดเลือกสมาชิกเกิร์ลกรุ๊ปวงใหม่ ของ JYP Entertainment ดาฮย็อนเป็นหนึ่งในสมาชิกที่ประสบความสำเร็จและได้เข้าร่วมทไวซ์ http://star.mt.co.kr/stview.php?no=2015110614275839872&outlink=1&ref=https%3A%2F%2Fth.wikipedia.orghttp://entertain.naver.com/ranking/read?oid=420&aid=0000002610 ต่อมาในเดือนตุลาคมปีนั้นเธอได้เดบิวต์อย่างเป็นทางการกับทไวซ์ด้วยอัลบั้ม The Story Begins , ซิงเกิลเพลง Like Ooh-Ahh

ปี 2017 ดาฮย็อนจบการศึกษาจาก โรงเรียนพหุศิลป์ฮันลิม 

ปี 2024 ในวันที่ 2 พฤษภาคม ดาฮย็อนได้รับเลือกเป็นนักแสดงในภาพยนตร์อิสระเรื่อง Sprint. นับเป็นการแสดงครั้งแรกของเธอและเป็นสมาชิกคนแรกในทไวซ์ที่เดบิวต์เป็นนักแสดง และเธอยังได้รับเลือกเป็นนักแสดงนำหลักในภาพยนตร์ Remake จากไต้หวันเรื่อง You Are the Apple of My Eye 

 ผลงาน 

 ทางโทรทัศน์ 
ปีรายการหมายเหตุ2015ซิกซ์ทีนผู้เข้าแข่งขันในรายการ2016Twice's Elegant Private LifeรายการวาไรตีThe Real menรายการโทรทัศน์ของเกาหลีใต้วีกลีไอดอลรายการวาไรตีGirls Who Eat Wellhttp://kpop.youzab.com/tag/%E0%B9%82%E0%B8%9B%E0%B8%A3%E0%B8%94%E0%B8%B4%E0%B8%A7%E0%B9%80%E0%B8%8B%E0%B8%AD%E0%B8%A3%E0%B9%8C/page/3รายการวาไรตี2017Lost Timeรายการโทรทัศน์ของเกาหลีใต้แก๊ก คอนเสิร์ตรายการตลก2018Unexpected Qรายการวาไรตี้

 โฆษณา 
ปีรายการ2015School LuxNexon E! SwordKB Kookmin Bank Nara Love Card Public Relations Ambassador2016MK Trend NBALG Household & Health Care TumaruCetu Korea Red CetuMasedarin Kamaro Gangjeong Co., Ltd.2017Lost Tail GamePocari Sweat

 ผลงานการแสดง 

 มิวสิกวีดีโอ 
ปีรายการศิลปิน2014สต็อปสต็อปอิตก็อตเซเวน2015อาร์.โอ.เอส.อีชัง อู-ย็อง2023Nothing but ย็องเค

 ภาพยนตร์ 
ปีเรื่องบทTBA전력질주 (Run To You)อิม จีอึน2025You Are the Apple of My Eyeโอ ซอนอา

 ซีรีส์ 
ปีเรื่องบท2025러브 미 (Love me)จี ฮเยอน
# พระกรัดนางกัลยาณี
พระกรัดนางกัลยาณีคำให้การขุนหลวง วัดประดู่ทรงธรรม, ประชุมคำให้การกรุงศรีอยุธยา รวม 3 เรื่อง, หน้า 278 หรือ พระตรัสนายกัลยาณีคำให้การขุนหลวงหาวัด, พระราชพงศาวดารกรุงศรีอยุธยา ฉบับพันจันทนุมาศ (เจิม) และเอกสารอื่น, หน้า 741 หรือ พระแก้วฟ้าคำให้การขุนหลวงหาวัด (ฉบับหลวง), ประชุมคำให้การกรุงศรีอยุธยา รวม 3 เรื่อง, หน้า 437-439 เป็นพระราชธิดาในพระไชยเชษฐาธิราชที่ 2 แห่งอาณาจักรเวียงจันทน์ และเป็นพระมเหสีฝ่ายซ้ายในสมเด็จพระเจ้าสุริเยนทราธิบดี แห่งอาณาจักรอยุธยา

 พระประวัติ 
 ชีวิตตอนต้น 
ในพระราชพงศาวดาร ฉบับพันจันทนุมาศ (เจิม) ระบุว่าเมื่อปี พ.ศ. 2238 อาณาจักรล้านช้างเวียงจันทน์ได้มีพระราชสาสน์กราบบังคมทูลพระกรุณาสมเด็จพระเพทราชาใจความว่า พระเจ้ากรุงศรีสัตนาคนหุต (ตรงกับรัชกาลพระไชยเชษฐาธิราชที่ 2)ลำดับกษัตริย์ลาว, หน้า 221-222 มีความประสงค์จะถวายพระราชบุตรีพระองค์หนึ่ง พระนามว่าพระกรัดนางกัลยาณี (คำให้การขุนหลวงวัดประดู่ทรงธรรม) หรือพระตรัสนายกัลยาณี, พระแก้วฟ้า (คำให้การขุนหลวงหาวัด) ซึ่งมีพระชันษาเพียง 14 ปี เป็นบาทบริจาริกา นัยว่าขอพึ่งกรุงศรีอยุธยาให้ยกทัพมาช่วยอาณาจักรล้านช้างเวียงจันทน์กำลังจะทำศึกกับอาณาจักรล้านช้างหลวงพระบางพระราชพงศาวดารกรุงศรีอยุธยา ฉบับพันจันทนุมาศ (เจิม) และเอกสารอื่น, หน้า 339-341 จากเอกสารของลาวพบว่าพระไชยเชษฐาธิราชที่ 2 ไม่มีพันธมิตรใดคอยช่วยเหลือเลยนอกจากญวน เมื่อสมเด็จพระเพทราชาทรงทราบความ จึงยกทัพที่มีไพร่พล 10,000 คนไปเวียงจันทน์ และมีหนังสือติดต่อไปยังอาณาจักรล้านช้างหลวงพระบางทำนองว่ากล่าว ทางหลวงพระบางจึงยอมและมีนโยบายประนีประนอมกับเวียงจันทน์ในเวลาต่อมา อยุธยาจึงยกทัพกลับ หลังการช่วยเหลือเสร็จสิ้น อาณาจักรล้านช้างเวียงจันทน์ก็ส่งพระราชบุตรีลงมายังกรุงศรีอยุธยาทางคลองโพเรียง สมเด็จพระเพทราชาจึงมีรับสั่งให้สมเด็จพระเจ้าลูกเธอกรมพระราชวังบวรสถานมงคลรับพระราชบุตรีแห่งเวียงจันทน์ไว้ ณ พระราชวังบวรสถานมงคล หากเทียบกับเอกสารทางลาว คาดว่าเหตุการณ์นี้น่าจะเกิดขึ้นในปี พ.ศ. 2246 อันเป็นปีที่พระไชยเชษฐาธิราชที่ 2 ทรงรวมไพร่พลเข้ายึดเมืองหลวงพระบาง และตรงกับปีสุดท้ายของรัชกาลสมเด็จพระเพทราชา

ส่วนคำให้การขุนหลวงหาวัด และคำให้การขุนหลวงวัดประดู่ทรงธรรม ระบุว่า สมเด็จพระสรรเพชญ์ที่ 8 แห่งอาณาจักรอยุธยาทรงมีชื่อเสียงว่าตั้งอยู่ในธรรม มีวิทยาคม และเก่งกล้าสามารถเลื่องลือไปถึงอาณาจักรล้านช้างเวียงจันทน์ พระเจ้ากรุงศรีสัตนาคนหุตจึงแต่งพระราชธิดาที่มีพระสิริโฉมงดงามมาถวาย ซึ่งเสด็จมาด้วยใจรักภักดี มาพร้อมทั้งเสนามาตย์ ไพร่พลลาวทั้งหญิงชายจำนวนหนึ่งหมื่นคน สมเด็จพระสรรเพชญ์ที่ 8 จึงพระราชทานบำเหน็จต่าง ๆ ให้ และมีพระกรุณาให้ตั้งบ้านเรือน ณ บ้านมะม่วงหวาน หรือบ้านม่วงหวาน (ปัจจุบันอยู่ในเขตตำบลม่วงงาม ตำบลเมืองเก่า อำเภอเสาไห้และอำเภอหนองแซง จังหวัดสระบุรี)

 ตำแหน่งพระมเหสี 
หลังพระกรัดนางกัลยาณีเข้ามาในราชสำนักกรุงศรีอยุธยาจึงได้รับการแต่งตั้งเป็นพระมเหสีฝ่ายซ้ายของสมเด็จพระสรรเพชญ์ที่ 8 แล้วทรงสร้างพระตำหนักและเรือนหลวงให้เป็นที่อยู่ใหม่ เรียกว่าพระตำหนักใหม่ ชนทั้งหลายจึงออกพระนามพระมเหสีฝ่ายซ้ายว่า "เจ้าตำหนักใหม่"คำให้การชาวกรุงเก่า, ประชุมคำให้การกรุงศรีอยุธยา รวม 3 เรื่อง, หน้า 112คำให้การชาวกรุงเก่า, พระราชพงศาวดารกรุงศรีอยุธยา ฉบับพันจันทนุมาศ (เจิม) และเอกสารอื่น, หน้า 545 แต่ไม่ปรากฏหลักฐานว่ามีพระประสูติกาลพระราชบุตร
# วันชาติสวีเดน
วันชาติสวีเดน  เป็นวันหยุดประจำชาติของประเทศสวีเดน เกิดขึ้นในวันที่ 6 มิถุนายน ของทุกปี ก่อนหน้า ค.ศ. 1938 ถูกเรียกว่า วันธงชาติสวีเดน  และต่อมาถูกจัดให้เป็นวันหยุดในประเทศสวีเดนโดยริกส์ดัก

 ประวัติ 
thumb|left| สมเด็จพระราชาธิบดีคาร์ลที่ 16 กุสตาฟและสมเด็จพระราชินีซิลเวีย ณ Skansen ใน ค.ศ. 2009
ประเภณีการเฉลิมฉลองวันที่ 6 มิถุนายน เริ่มต้นตั้งแต่ ค.ศ. 1916 ณ สนามกีฬาโอลิมปิกสต็อกโฮล์ม เพื่อเป็นเกียรติแก่การแต่งตั้งพระเจ้ากุสตาฟที่ 1 ใน ค.ศ. 1523 ซึงถือว่าเป็นการก่อตั้งของประเทศสวีเดนสมัยใหม่

หลายคนตั้งคำถามเกี่ยวกับการนับให้วันนั้นเป็นวันชาติ ด้วยความที่ไม่ได้นับว่าเป็นวันหยุดจนหลายทศวรรษต่อมา อย่างไรก็ตามเหตุการณ์นี้ชี้ถึงจุดจบของสหภาพคาลมาร์ ดังนั้นจึงเป็นเหมือนวันเอกราชของประเทศสวีเดน แม้เหตุการณ์จะผ่านมาแล้วเป็นเวลานานจนแทบไม่มีความตระหนักทางสังคม เช่น วันรัฐธรรมนูญนอร์เวย์ (17 พฤษภาคม) 

ใน ค.ศ. 2005 วันนี้กลายเป็นวันนักขัตฤกษ์แทนที่ Whit Monday การเปลี่ยนแปลงนี้ส่งผลให้วันหยุดจากการทำงานมีจำนวนน้อยลง ด้วยความที่วันที่ 6 มิถุนายน อาจเป็นวันเสาร์หรืออาทิตย์ในบางปี ต่างกับ Whit Monday ที่เฉลิมฉลองในวันจันทร์เท่านั้น สิ่งนี้สร้างความไม่พอใจให้กับสหภาพแรงงานบางแห่งของประเทศสวีเดน

ชาวสวีเดนส่วนใหญ่ไม่เฉลิมฉลองวันชาติสวีเดนBové, Klara and Ekengren Oscarsson, Henrik, "Fler firar den svenska nationaldagen" in  "Mellan 2011 och 2016 ökade andelen som firar nationaldagen från 25 till 31 procent."
# สงครามแปซิฟิก (แก้ความกำกวม)
สงครามแปซิฟิก เป็นสงครามในมหาสมุทรแปซิฟิก อาจหมายถึง
 สงครามแปซิฟิกหรือมหาสงครามเอเชียบูรพา เป็นเขตสงครามหนึ่งของสงครามโลกครั้งที่สอง สู้รบกันในมหาสมุทรแปซิฟิกและเอเชียตะวันออกเป็นหลัก
 สงครามมหาสมุทรแปซิฟิก (ค.ศ. 1879–1884) เป็นสงครามที่มีผลมาจากการเรียกร้องชายแดนของชิลีเหนือดินแดนชายฝั่งทะเลของโบลิเวียในทะเลทรายอาตากามา และเป็นสงครามที่ทำให้โบลิเวียกลายเป็นประเทศที่ไม่มีทางออกสู่ทะเล